kardosdrur/scandi-wiki huggingface dataset:
Teen Beach Movie

Teen Beach Movie er en amerikansk tv-film i serien Disney Channel Original Movies, der havde premiere 19. juli 2013 på Disney Channel. Filmen blev optaget i Puerto Rico. Maia Mitchell og Ross Lynch spiller de to hovedroller.

Handling 

Brady (Ross Lynch) og hans kæreste Mack (Maia Mitchell) (forkortelse for McKenzie) elsker at surfe, men da Macks tante kommer og fortæller at Mack næste dag skal starte på en pigeskole ramler Bradys verden sammen. Den dag Mack skal rejse, beslutter hun sig for at surfe en sidste gang, men pga. en magisk bøjle ender Mack og Brady i filmen Wet Side Story hvor Brady ikke kan lade være med at synge med på de 2 første sange "Surf, surf crazy" og "Crusing for a brusing" fordi han elsker Wet Side Story. Alt er næsten kun fryd og gammen, men det ændre sig hurtigt til en kamp mod tiden da Mack og Brady begynder at blive opslugt af filmen i bogstavelig forstand. Men tiden i Wet Side Story får Mack til at blive hos Brady. Filmen ender med at nogle af de vigtige figurer fra Wet Side Story ender i vores verden.

Eksterne henvisninger 
 

Tv-film fra USA
Ungdomsfilm fra USA
Film fra Disney
Amerikanske film fra 2013
Engelsksprogede film
Give Me Just a Little More Time

"Give Me Just a Little More Time" er en sang af den australske sangeren Kylie Minogue fra hendes fjerde studiealbum Let's Get to It (1991) og er en coverversion fra sangen og debutsinglen af soul-bandet Chairmen of the Board som blev udgivet i 1970. Sangen blev skrevet af Edythe Wayne og Ron Dunbar.

Version af Kylie Minogue 
"Give Me Just a Little More Time" blev indspillet af Kylie Minogue som en coverversion i 1991. Sangen blev udgivet som albummets tredje single den 13. januar 1992. Sangen var en af de siste som blev indspillet for hendes fjerde album Let's Get to It. Singlen nåede andenpladsen på UK Singles Chart og indeholder "Do You Dare?" som B-siden.

Formater og sporliste 
 Britisk CD single
 "Give Me Just a Little More Time" – 3:07
 "Give Me Just a Little More Time" (Extended Version) – 4:33
 "Do You Dare?" (NRG Mix) – 7:04
 "Do You Dare?" (New Rave Mix) – 6:40

 Britisk 7" vinyl single
 "Give Me Just a Little More Time" – 3:07
 "Do You Dare?" (NRG Edit) – 3:17

 Britisk 12" vinyl single
 "Give Me Just a Little More Time" (Extended Version) – 4:33
 "Do You Dare?" (NRG Mix) – 7:04
 "Do You Dare?" (New Rave Mix) – 6:40

Hitlister

Referencer

Eksterne henvisninger 
Officielle tekst

Kylie Minogue-sange
Sange fra 1991
Singler fra 1992
Søren Kjær (forfatter)

Søren Mortensen Kjær (født ca. 1510 i Ribe, død 23. marts 1582 i Kolding) var en dansk forfatter, oversætter og salmedigter; derudover arbejdede han som tolder, rigsskriver og borgmester i Kolding. Kaldet Søren Skriver, fordi han fungerede som rigets skriver fra 1536. Gift omkring 1545 med Anna Knudsdatter Thuresen (ca. 1515-1582). Søren Mortensen Kjær var søn af Morten Skræder (?-ca. 1538) og Marianne Sørensdatter.

Børn 
Børn:
 Else Sørensdatter (født ca 1535 - død 1625), gift med rådmand og købmand i Kolding Povel Jenssøn
 Hans Sørensen (født ca 1555 - død 1634), stamfader til slægten Paludan

Henvisninger 
 Søren Kjær, borgmester og tolder i Kolding, Af Susanne Vogt, Koldingbogen

Slægten Paludan
Borgmestre i Kolding
Digtere fra Danmark
Dramatikere fra Danmark
Oversættere fra Danmark
Personer fra Ribe
Personer i Dansk Biografisk Leksikon
Salmedigtere fra Danmark
Danskere i 1500-tallet
Ikke-folkevalgte borgmestre fra Danmark (før 1919)
Olaf Wieghorst

Olaf Wieghorst (30. april 1899, Viborg – 27. april 1988, Californien, USA) var en dansk maler, der emigrerede til USA i 1918. Han er kendt for sine malerier af Det Vilde Vesten i USA.

Kilder 
 Reed, William (1969). Olaf Wieghorst. Northland Press. 
 Kelly, Tim (1962) Arizona Highways, November 1962 (Southwest Artists) (Vol. 38, No. 11)

Eksterne links 
 Olaf Wieghorst Museum and Western Heritage Center;
 National Museum of Wildlife Art – Jackson Hole, Wyoming 
 

Dansk-amerikanere
Malere fra Danmark
Malere fra USA
Simca

Simca (Société Industrielle de Mécanique et Carrosserie Automobile) var et fransk bilmærke, oprettet i november 1934 af Fiat. I 1970 blev mærket en del af Chrysler Europe.

Mærkets historie sluttede i 1978, da Chrysler solgte sine europæiske aktiviteter til PSA Peugeot Citroën. PSA erstattede Simca-navnet med Talbot og i en kort periode blev visse modeller solgt under navnet Simca-Talbot.

Udvalgte modeller 

Bilmærker
Etableret i 1934
Ophørt i 1978
Bilproducenter fra Frankrig
Organisationen for forbud mod kemiske våben

Organisationen for forbud mod kemiske våben (også Organisation for the Prohibition of Chemical Weapons, forkortet OPCW) er en mellemstatlig international organisation som arbejder for gennemførelse af Konventionen om kemiske våben, blandt andet ved kontrol og destruktion af kemiske våben. Organisationen har 189 medlemsstater. Hovedkontoret ligger i Den Haag i Nederlandene.

Organisationen for forbud mod kemiske våben blev i 2013 tildelt Nobels fredspris "for dens omfattende arbejde for at afskaffe kemiske våben.".

Baggrund og aktiviteter 
Organisationen for forbud mod kemiske våben blev etableret i forbindelse med indgåelsen af Konventionen om kemiske våben, der trådte i kraft i 1997. Konventionen blev indgået på nedrustningskonferencen i Genève i 1992 efter langvarige forhandlinger for at opnå et totalforbud mod kemiske våben. Konventionen forbyder produktion, lagring, handel, overførsel og brug af kemiske våben. Organisationen for forbud mod kemiske våben blev oprettet for at sikre dette. Den er ikke en del af FN-systemet, men har en samarbejdsaftale med De forenede nationer.

Organisationen har været aktiv for at sørge for destruktion af lagre af kemiske våben. I 2013 var status, at 78 % af de kendte lagre af sådanne våben var ødelagt. Libyen, Rusland og USA arbejder fortsat med at destruere lagre.

Endvidere overvåger organisationen kemisk industri i medlemslandene for at sikre, at nye kemiske våben ikke produceres. Organisationen kan gennemføre inspektioner med dette formål.

Organisationen for forbud mod kemiske våben har seks officielle sprog: Arabisk, engelsk, fransk, kinesisk, russisk og spansk.

Medlemskab 
Stater som har tiltrådt konventionen er også medlem af Organisationen for forbud mod kemiske våben. Per oktober 2013 var 189 stater medlem af organisationen. Syv stater er ikke med i organisasjonen. Israel, Myanmar og Syrien har tiltrådt konventionen, men har ikke ratificeret denne. Angola, Egypten, Nordkorea og Sydsudan har ikke tiltrådt konentionen.

Noter

Eksterne henvisninger 

Officielt webside

Etableret i 1997
Internationale organisationer
Kemiske våben
Nobelprismodtagende organisationer
Modtagere af Nobels fredspris
VY Canis Majoris

VY Canis Majoris er en rød hypergigant i konstellationen Canis Major (Store Hund)  og er den næststørste kendte stjerne i Universet kun overgået af UY Scuti.

Giganten har en diameter på 2.932.200.000 km. Den er cirka en milliard gange større end Solen og den er 4.900 lysår fra Jorden og kan ikke ses med det blotte øje.

Individuelle stjerner i Mælkevejen
Republikken Genova

Republikken Genova (it. Repubblica di Genova) var en uafhængig stat i Ligurien ved Italiens nordvestkyst, som eksisterede fra det 11. århundrede til 1797, da den blev invaderet af revolutionære franske styrker under ledelse af Napoleon. Den blev efterfulgt af Den liguriske republik, som eksisterede til 1805, da den blev annekteret af Frankrig. Den liguriske republik blev igen proklameret efter Napoleons nederlag i 1814, men blev kort efter annekteret af Kongedømmet Sardinien, som senere blev til Kongeriget Italien.

Forhenværende lande på den italienske halvø
American Platinum Eagle

Den amerikanske Platinum Eagle er USA's officielle platinmønt. Den er et legalt betalingsmiddel i USA, da den er autoriseret af den amerikanske Kongres. Den blev udgivet første gang i 1997 af United States Mint. Den bliver lavet i , ,  og 1 troy ounce af 99,95 % platin påtrykt værdier fra 10 til 100 dollar.

Dimensioner

Bagsiden 
Fra 1998 til 2002 viste mønterne forskellige billeder under et program ved navn "Vistas of Liberty". Hvert år så man en hvidhovedet havørn (bedre kendt som en Bald Eagle), svævende over forskellige regioner af USA. Fra 2006 til 2008 viste man tre billeder under et program ved navn "The Foundations of Democracy" (løseligt oversat betyder det "Demokratiets fundament"). De blev lavet for at vise de tre statsmagter. I 2009 offentliggjorde U.S.Mint et nyt program, der skulle vise kerneprincipperne i det amerikanske demokrati.

Se også 
 Krugerrand
 Gold Maple Leaf
 Gold Panda
 Gold Nugget
 American Gold Eagle

Eksterne henvisninger 
U.S.Mint's officielle hjemmeside
Mønter
USA's økonomi
Henrik Lundbak

Henrik Lundbak (født 1954 i København) er en dansk historiker, overinspektør ved Nationalmuseet og fhv. konstitueret leder af Frihedsmuseet.

Uddannelse 
Lundbak er klassisk-sproglig student fra Øregård Gymnasium 1973 og blev 1978 ansat ved Frihedsmuseet som studentermedhjælper. I 1983 tog han hovedfagseksamen i historie ved Københavns Universitet på et speciale om København og Malmø i reformationstiden 1516-36. Han var fra 1985 på studieophold ved Det Danske Institut for Videnskab og Kunst i Rom og i 1994 bestod han grunduddannelsen i italiensk ved Københavns Universitet (Åbent Universitet). I 2001 blev Lundbak dr.phil. ved Københavns Universitet på afhandlingen: Statens stærk og folket frit. Dansk Samling mellem fascisme og modstandskamp 1936-47.

Karriere 
I 1984 blev Lundbak museumsinspektør ved Frihedsmuseet, fra 1985 på fuld tid. I 1989-90 deltog han i en projektgruppe bag det interaktive videosystem Danmarks Frihedskamp 1940-45, som var et pilotprojekt for indførelsen af interaktive publikumsfaciliteter i Nationalmuseets udstillinger. Dernæst deltog han 1990-95 i planlægningen og gennemførelsen af en fuldstændig nyopstilling af Frihedsmuseets faste udstilling.

I 1998 blev Lundbak seniorforsker og repræsenterede frem til 2000 Frihedsmuseet i styregruppen for CAMPII-projektet for digitalisering af arkivmateriale vedr. tidligere koncentrationslejrfanger. Projektet medfinansieredes af EU-Kommissionen.

Lundbak har 2004-05 været deltager i projektgruppen bag Nationalmuseets særudstilling Spærretid og 2008-12 projektleder for opbygningen af Frihedsmuseets Modstandsdatabase. I 2011 blev han ansvarlig for databaseregistrering og digitalisering af Frihedsmuseets arkiv og 2013 konstitueret som leder af Frihedsmuseet.

I 2022 fik Lundbak opsagt sin stilling på Frihedsmuseet på grund af nedskæringer.

Kilder 
 Henrik Lundbaks hjemmeside

Historikere fra Danmark
Besættelsestidens historikere
Ansatte ved Nationalmuseet
Danskere i 1900-tallet
Danskere i 2000-tallet
Faglitterære forfattere fra Danmark
Personer fra København
Informations Forlag

Informations Forlag var et dansk forlag.
I 2014 blev det fusioneret ind under A/S Information, virksomheden bag Dagbladet Information, som nu benytter navnet "Informations Forlag".

Forlaget udgiver især filosofibøger, politiske debatbøger og bøger om historie. Forlaget har udgivet oversættelser af bl.a. Jean Baudrillard, Denis Diderot, Francis Fukuyama, Al Gore, Einar Már Guðmundsson, Jürgen Habermas, Alex Haley, Michael Hardt, Martin Heidegger, Samuel P. Huntington, Antonio Negri, Barack Obama, Mitt Romney, Arthur Schopenhauer, Adam Smith, Günther Walraff og Fareed Zakaria.

Kilder og eksterne henvisninger 
 Informations Forlags hjemmeside 

Forlag fra Danmark
Virksomheder i København
Michael Sten Johnsen

Michael Sten Johnsen (født 29. september 1938 i Gentofte, død 11. marts 2022) var en dansk arkitekt, byplanlægger og professor.

Karriere 
Han var søn af fabrikant Harry Edward Johnsen og sekretær Else Margrethe Michaelsen og fik sin uddannelse på Kunstakademiets Arkitektskole under professor Steen Eiler Rasmussen 1958-63. Johnsen var lærer ved Kunstakademiets Arkitektskole fra 1969, var lektor ved samme 1976-94 og var professor ved Arkitektskolen i Aarhus fra 1994.

Johnsen var med i den gruppe, som vandt Statens Byggeforskningsinstituts store konkurrence om tæt-lavt boligbyggeri i 1971, der efterfølgende førte til etablering af tegnestuefællesskabet Tegnestuen Vandkunsten. Han var medindehaver af Tegnestuen Vandkunsten (sammen med Svend Algren, Jens Thomas Arnfred og Steffen Kragh) fra 1970.

Han var medlem af redaktionsudvalget for Arkitekten og Arkitektur 1982-88, af Danske Arkitekters Landsforbunds præmieringsudvalg for smukt byggeri 1986-93, af bestyrelsen for Praktiserende Arkitekters Råd 1990-92, af repræsentantskabet for Statens Kunstfond fra 1993, leder af Danske Arkitekters Landsforbunds bygningskunstudvalg fra 1994 og medlem af Det Særlige Bygningssyn fra august 1995.

Hæder 
Sammen med Tegnestuen Vandkunsten blev Johnsen tildelt Bissens Præmie 1975-76, LO's kulturpris 1981, Eckersberg Medaillen 1982, Træprisen 1983, C.F. Hansen Medaillen 1986, Rudolf Lodders Pris 1988 og Nykredits Arkitekturpris 1990.  I 2009 kom han på finansloven.

Kilder 

 
 Biografi hos Statens Kunstfond 

Kunstnere på finansloven (afdøde)
Arkitekter fra Danmark
Byplanlæggere fra Danmark
Danskere i 1900-tallet
Danskere i 2000-tallet
Personer fra Gentofte
Personer i Kraks Blå Bog (afdøde)
Modtagere af Eckersberg Medaillen
Ansatte ved Arkitektskolen Aarhus
Ansatte ved Kunstakademiets Arkitektskole
Maroquin

Maroquin (marokkolæder efter Marokko. Også safian, saffian efter
byen Safi) er et meget fint og blødt
læder, der er farvet på narvsiden, og som
oprindelig kun blev fremstillet af gedeskind, nu også
af fåre- og kalveskind.

Både forbehandlingerne og selve garvningen foregår med stor
omhu, hvorefter narvsiden farves rødt med
tjærefarvestoffer. Der fremstilles også sort maroquin,
som farves på anden måde. Rødt maroquin garves
med sumak, sort med bark eller andet.

Efter farvningen følger en tørring, indgnidning af
narvsiden med linolie, glitning og forsyning
med kunstig narv.

Maroquin anvendes blandt andet til galanterivarer, bogbind og for, indvendigt betræk.

Maroquinpapir eller safianpapir er papir, der ved farvning, glitning og
indpresning af mønster har fået et lignende udseende som maroquin.

Kilde 
  af kemiker Karl Meyer

Eksterne henvisninger 

 Safian hos Wiktionary
 "Safian" og Maroquin hos Den Store Danske

Læder
Bøger
Salmonsens
Værdiforsendelse

En værdiforsendelse udgør en værdifuld forsendelse. Det kaldes også for værdipost, når det sendes som postforsendelse. Når der sendes værdforsendelser foretages en række ekstra sikkerhedsforanstaltninger. En værdiforsendelse kan både sendes som brev eller som postpakke. Typiske værdibrevforsendelser kan indeholde dyre smykker, penge eller ihændehaverpapirer.

Værdiforsendelse via Post Danmark 
Post Danmark tilbyder værdiforsendelser af breve og pakker. Værdien af penge og ihændehaverpapirer i værdiforsendelser til Danmark må ikke overstige 40.000 kr. pr. brev. Forsendelser er forsynet med stregkode, og der skal altid kvitteres for udlevering af værdiforsendelser.

Eksterne henvisninger 
PostDanmark.dk, Om værdifulde forsendelser, hentet 11. oktober 2013

Postvæsen
Hartkaiserbahn

Hartkaiserbahn er en kabelbane i Tyrol i Østrig. Kabelbanen forbinder byen Ellmau (822 m.o.h.) med det store restaurant- og fritidsområde Hartkaiser. Hartkaiserplateauet ligger i en højde af 1.528 m.o.h. og er et yndet turistmål både sommer og vinter.

Hartkaiserbahn er bygget efter vægtstangsprincippet med to indbyrdes forbundne vogntog, således at vægten af det øverste togsæt er med til at trække det nederste op, selvfølgelig godt hjulpet af en kraftig el-motor.

Banen blev anlagt i 1972 af firmaet Voest Alpine, og vognene leveret af selskabet Swoboda. Anlægsudgifterne beløb sig til 80 millioner østrigske schilling, hvoraf de 36 millioner var til selve banen, mens de resterende 44 millioner var til bygning af stationerne og den store restaurant på toppen samt den svævebane, som fører fra Hartkaiser og længere op ad bjerget.

Den første tur med banen fandt sted den 30. november 1972. I 1984 blev der indsat nye og hurtigere togsæt, leveret af firmaet Gangloff. Disse togsæt havde en maksimal hastighed på 12 m/sek.

Topstationen 
Topstationen er udgangspunktet for mange vandrestier. Endvidere er der et stort legeområde så bjerget om sommeren er en god destination, ikke mindst for familier med børn.

En panorama-sti forbinder Hartkaiserplateauet med den nærliggende top Brandstadl (1.650 m.o.h.). Er man mindre godt gående kan svævebanen Brandstadlbahn benyttes i stedet.

Der er fra Hartkaiser en storslået udsigt tværs over dalen til den spektakulære bjergkæde Wilder Kaiser og i klart vejr ses toppen af Grossglockner og andre bjergtoppe i Alperne.

Den store restaurant, Panoramarestaurant Bergkaiser, har servering både inde og ude.

Billedgalleri

Specifikationer 
 Dalstationen: Ved Ellmau, 822 m.o.h.
 Topstationen: Ved Hartkaiser, 1.528 m.o.h.
 Strækningens længde: 2.317 meter
 Maximale stigning: 46%
 Gennemsnitlig stigning: 32%
 Antal togsæt: 2
 Passagerer pr. togsæt: 161 personer
 Turens varighed: 4,3 minutter

Referencer

Links og henvisninger 
 Banens hjemmeside
 Hartkaiser-plateauets hjemmeside
 Hartkaiserbahn på 'Lift-World'

Kabelbaner
Transport i Østrig
Bygninger, konstruktioner og anlæg i Østrig
Savigny

Savigny er et efternavn, der henviser til:

 Friedrich Karl von Savigny, tysk retskynsdig
 Karl Friedrich von Savigny, preussisk diplomat
 Marie Jules César Savigny, fransk zoolog

Efternavne
Bræt

Et bræt (flertal brædder) er et fladt og tyndt stykke tømmer, frembragt ved savning, som også kaldes også et bord eller en planke. Et bræt kan være skåret på alle fire sider og benævnes da fuldkantet, eller kun på de to sider og altså have barken på de to smalle sider, i hvilket tilfælde det kaldes vankantet. Tykkelsen er under 5 cm, hyppig ca. 4 cm (1½"), og af denne dimension er det almindelig ved et snit gennem midten at fremstille de tynde "gennemskårne" brædder; bredden er gerne ca. 15–30 cm, længden 4–6 m. Normaldimensionen for et bræt kan siges i Danmark at være 1½"X6"X6 alen. Foruden skårne brædder findes i handlen også høvlede og pløjede brædder, som den ene smalle side har en udskåret eller høvlet fordybning (not) og på den anden smalle side et langsgående fremspring (en fjer), således at to brædder kan stødes sammen, fjer mod not, hvorved de låses sammen, så man undgår konturspring på den væg eller det gulv, som brædder fx kan udgøre.

Brædder må, for de ikke ved deres udtørring skal ændre form, stables omhyggeligt. Tørringen foregår gerne i åben luft under halvtag, stablet således at luften frit kan passere gennem stablen eller stakken. Navnlig enderne må være understøttede. Til visse øjemed gennemtrænger man brædderne med varm damp, hvorefter det endnu varme bræt lettere lader sig bøje til fx bådebygning. Efter nedkøling og tørring vil træet helt eller delvist beholde sin nye form. Tynde brædder til cigarkasser og lignende fremstilles på en fra tændstikfabrikationen kendt måde, nemlig ved en spiralformet afdrejning eller afskrælning af en gennemdampet blok, på samme måde som krydsfiner.

Kilde 
  bind 4 side 169 af F. W.

Træ
Marie Jules César Savigny

Marie Jules César Lelorgne de Savigny (født 5. april 1778 i Provins, død 5. oktober 1851 i Paris) var en fransk naturforsker.

1798 fulgte han med den Napoleonske ekspedition til Ægypten, hvorfra han hjembragte betydelige samlinger af naturvidenskabelige genstande. Disse danner, i forening med andet i Middelhavet og det Røde Hav tilvejebragt materiale, grundlaget for en række monografier og for hans berømte arbejde Mémoirés sur les animaux sans vertèbres (2 bind, Paris 1816). For den entomologiske systematik har de heri meddelte undersøgelser over insekternes munddele haft stor betydning, og til ormenes og andre lavere dyrs anatomi og systematik har han ligeledes leveret værdifulde bidrag. Til Description de l’Égypte udarbejdede han afsnittet om fuglene og de lavere dyr.

Kilder 
 

Zoologer fra Frankrig
Botanikere fra Frankrig
Franskmænd i 1800-tallet
Entomologer
Vangsvik

Vangsvik er en bygd som ligger i den nordlige del af den tidligere Tranøy kommune i Troms og Finnmark  fylke i Norge,  på  den sydlige del af øen Senja, med udsigt over Solbergfjorden til fastlandet. Vangsvik er officiel administrationsby for Tranøy kommune.

Befolkning og geografi
Vangsvik har ca. 350 indbyggere. Der er bebyggelse stort set hele den 5 km lange vej bygden strækker sig, fra Hamna i vest til Rubbestad i øst. Folketallet går i bølger, og en senere trend viser tendenser til tilflytning af nye indbyggere. Bygden er godt placeret i forhold til Senjas rige friluftsliv. Traditionelt har man levet af kombineret fiskeri og landbrug, men  i dag er fiskerbonden uddød. Sidste rest af landbrugssvirksomhed i dag er noget græsproduktion. Vangsvik ligger sydvendt, og har et karakteristisk og lunt klima.

Erhverv
Vangsvik er eget poststed med postnummer 9304. Bygden har eget lægekontor der er åbent to gange om ugen, og derudover er der tilbud om alternativ behandling. Også tandlæge og base for hjemmesygeplejen ligger her.
 
Senja Rutebil har sit hovedkontor og bus-station i Vangsvik. Annen næringsvirksomhet i bygda som kan nevnes er bilverksted (Senja Rutebil), bensinstation, kolonialbutik, gartneri og møbeltapetserer. På Rubbestad, ca. 3 km øst for centrum af Vangsvik, ligger et af Norges største landbaserede fiskeopdræt.

Skole, kirke, kultur og fritid
I Vangsvik ligger Vikstranda børne- og ungdomsskole;  Bygden har også børnehave.

Vangsvik kirke er fra 1975. Der findes også forsamlingshus, sanitetsbygning, ældreboliger og lystbådehavn. Der er mange aktive foreninger i bygden, blandt andet for bådinteresserede, musik og kultur, og inden for idræt som  ridning, ski, fodbold og orienteringsløb.

Trafik 
Fra Vangsvik er der 18 km (15-20 min. med bil) til nærmeste by, Finnsnes, som er kommunikationshavn for Hurtigruten og hurtigbåd til Tromsø og Harstad. Senja Rutebil har flere daglige bussafgange mellem Vangsvik og Finnsnes. Til nærmeste flyveplads, Bardufoss Lufthavn, er der 62 km (ca. 1 time med bil).

Tranøy
Byer i Troms og Finnmark
Saint-Germain-Laval

Saint-Germain-Laval har flere betydninger:

 Saint-Germain-Laval, Loire - en kommune i Loire departementet i Frankrig.
 Saint-Germain-Laval, Seine-et-Marne - en kommune i Seine-et-Marne departementet i Frankrig.
Sagen om stjålne arkivalier

Sagen om stjålne arkivalier handler om tyveri af dokumenter fra Rigsarkivet, dokumenterne omhandlede danske nazister, frontfrivillige og personer dømt for landsskadelig virksomhed. Dokumenterne er fra retsopgøret efter Anden Verdenskrig og er stjålet bid for bid igennem flere år. Der faldt dom i sagen den 17. maj 2013, hvor to personer blev dømt for at have stjålet 1045 arkivalier; de erkendte sig delvist skyldige og fik fængselsstraf. En konsekvens af sagen har været, at Rigs- og Landsarkiverne har forhøjet deres sikkerhedsniveau.

Se også 
 Det store bogtyveri

Notater 

Forbrydelser i Danmark
Begivenheder i 2013